Westworld
<s>Westworld (), na prostoru bivše Jugoslavije prikazivan pod naslovima Divlji zapad fantastike, Svijet Divljeg zapada i Stari Divlji zapad, je science fiction film snimljen 1973. godine u režiji Michaela Crichtona, kome je to bio režijski debi (ne računajući TV film Pursuit snimljen prethodne godine).</s><s>Temelji se na originalnom Crichtonovom scenariju.</s><s>Radnja se događa u relativno bliskoj budućnosti kada je korporacija Delos stvorila humanoidne robote, odnosno androide, koje je gotovo nemoguće razlikovati od pravih ljudi, te ih koristi kao glavnu atrakciju u tematskim parkovima gdje ljudskim gostima koriste za zabavu i seks.</s><s>Nominalni protagonisti, koje tumače Richard Benjamin i James Brolin, su dva gosta koja su došla u park posvećen Divljem Zapadu gdje se nastoje zabaviti kroz tučnjave, seks i revolveraške obračune, ne znajući da se iza scene uprava parka suočava sa nizom neobjašnjivih kvarova na robotima koji sve više počinju iskazivati nešto nalik na slobodnu volju i neprijateljstvo prema gostima.</s>

<s>Westworld je snimljen u produkciji studija MGM, koji se tada počeo poslovno orijentirati sa filmske produkcije na vođenje kockarnica u Las Vegas, te je u njega uložen relativno skroman budžet.</s><s>Usprkos toga, Crichton se pokazao izuzetno vještim u stvaranju prilično uvjerljivog svijeta bliske budućnosti, a čemu je pridonijelo korištenje inovativnih tehnika kao što je digitalno procesuiranje slike i pikselacija.</s><s>Crichton je također koristio studijske resurse i rekvizite MGM-a, ali se pri tome najviše isticao Yul Brynner čiji lik robotskog revolveraša izgleda kao identična kopija glavnog protagonista filma Sedmorica veličanstvenih, koga je također bio tumačio.</s><s>Kritika filmu nije bila previše sklona, ali je publika bila oduševljena, te je Westworld doživio izuzetan komercijalni uspjeh.</s><s>Godine 1976. je snimljen nastavak pod naslovom Futureworld, a 1980. pokrenuta i kratkotrajna TV-serija Beyond Westworld.</s>

<s>Godine 2016. je film dobio remake u obliku istoimene TV-serije u produkciji kablovske mreže HBO.</s>

<s>Uloge
Yul Brynner ...</s><s>Revolveraš
Richard Benjamin ...</s><s>Peter Martin
James Brolin ...</s><s>John Blane
Norman Bartold ...</s><s>Srednjovjekovni vitez
Alan Oppenheimer ...</s><s>Glavni nadzornik
Victoria Shaw ...</s><s>Srednjovjekovna kraljica
Dick Van Patten ...</s><s>Bankar
Linda Scott ...</s><s>Arlette, francuska prostitutka
Steve Franken ...</s><s>Delosov tehničar ubijen od Revolveraša
Michael Mikler ...</s><s>Crni vitez
Terry Wilson ...</s><s>Šerif
Majel Barrett ...</s><s>Miss Carrie, madam bordela u Zapadnom svijetu
Anne Randall ...</s><s>Daphne, sluškinja koja odbija zavođenje Srednjovjekovnog viteza
Nora Marlowe ...</s><s>Hostesa
Robert J. Hogan ...</s><s>Postavljač intervjua Delosovim gostima (van špice)</s>

<s>Vidi još
The Stepford Wives (film, 1975)</s>

<s>Izvori</s>

<s>Vanjske veze</s>

<s>Američki filmovi
SF-filmovi
Akcije (filmovi)
Triler filmovi</s>

